Xàtiva ret homenatge a Blai Bellver en el segon centenari del seu naixement – Blog Ajuntament de Xàtiva\nCultura i oci / Itineraris\nPublicat 7 Novembre, 2018 · Actualitzat 8 Novembre, 2018\nCultura posa en marxa un programa de conferències, exposició i activitats culturals al voltant de l’autor de “La creu del matrimoni”\nXàtiva, 7 de novembre de 2018.– Aquest matí ha tingut lloc la presentació del programa d’actes que l’àrea de Cultura de l’Ajuntament de Xàtiva ha confeccionat per commemorar el II centenari del naixement de l’impressor, escriptor i periodista Blai Bellver. La presentació ha corregut a càrrec del regidor Jordi Estellés i del professor Antoni Martínez Revert. Els actes comencen demà, a les 20 hores, amb la inauguració de l’exposició “Blai Bellver. El paper, la tipografia, la impremta”, que es podrà contemplar a la sala de columnes de la Casa de Cultura, fins el proper 30 de novembre.\nDurant la presentació, Estellés ha recordat que “des dels inicis de la legislatura, ens marcàrem com a objectiu un replantejament de la política cultural, amb una atenció especial a la recuperació de personatges com Honorat Juan o el mateix Blai Bellver, buscant que les noves generacions de xativins pogueren aprofundir en el coneixement de la figura dels personatges il·lustres de Xàtiva tot coincidint amb efemèrides significatives”. El regidor ha posat de relleu el treball dut a terme per Antoni Martínez Revert, de qui ha dit que “és el màxim coneixedor de la figura de Blai Bellver”.\nEstellés també ha agraït la participació d’artistes plàstics en l’organització de la commemoració, com ara Miquel Mollà, autor del cartell anunciador i Ricard Juan, autor de la coberta del número 8 de la revista Quaderns de Xàtiva, dedicat monogràficament a la commemoració del segon centenari de l’impressor xativí i coordinat també per Antoni Martínez, amb textos de l’historiador Germán Ramírez, del mateix Martínez i de Josep Sanchis, autor de la “Història de les Falles de Xàtiva”.\nPer la seua banda, Antoni Martínez ha senyalat sobre Blai Bellver que “més enllà de ser conegut per ser autor d’una de les primeres publicacions falleres, quedaven en l’obscuritat altres aspectes com la seua vinculació amb els moviment progressistes del segle XIX o la seua importància com a editor, periodista o publicista”. Martínez ha comentat que Bellver “va editar els primers 5 periòdics que es feren a Xàtiva. Fins i tot, el primer periòdic conservador que es va publicar el va imprimir ell al seu taller”. Finalment, Martínez ha comentat que “recuperar a Blai Bellver en tota la seua amplitud és un fet que cal agrair a la política cultural que està duent-se a terme”.\nPel que fa als actes programats, a més de l’exposició, el proper dijous 15 de novembre, a les 20 hores, a la Casa de Cultura, Germán Ramírez Aledón pronunciarà la conferència “La Xàtiva social, cultural i política de Blai Bellver”. Les conferències al saló d’actes del palau Mahiques-Sanç continuaran el dijous 22 de novembre, a les 20h, a càrrec d’Antoni Martínez, qui parlarà de les “Aportacions de Blai Bellver al disseny gràfic i al producte imprés”. En ambdós casos, les conferències estaran precedides per visites guiades a l’exposició (19h), amb grups reduïts de 20 persones com a màxim.\nEls actes conclouran dijous 30 de novembre, a les 20 hores a l’espai cultural Sant Domènec, amb programa doble. En primer lloc, es presentarà el llibre “El parlar del tinguem. El parlar de Xàtiva en la seua àrea d’influència”, de Vicent Bataller, guanyador del premi d’assaig Carlos Sarthou de 2017. En finalitzar l’acte, la companyia Bicicleta Teatre representarà el muntatge “Blai Bellver entre nosaltres”, en la que serà l’última actuació del grup de teatre xativí.\nMariola Sanchis qualifica d’exitosa la vintena edició de Nits al Castell\nby Jesus Felix · Published 23 Novembre, 2018\nNotícia següent I Jornada Tècnica “Cobertes enjardinades, solució local als episodis de pluges torrencials”\nNotícia anterior El compromís de qualitat turística SICTED s’amplia a 27 empreses i serveis turístics de Xàtiva


Nit d’òpera bufa al Teatre Lliure i, pel mateix preu, celebració del 25è aniversari d’Òpera de Butxaca i Nova Creació.\nHelena Tornero mira cap al futur\nQuatre personatges, un cotxe de luxe i les fronteres d’Europa són els protagonistes de 'El futur', la darrera obra d'Helena Tornero.\nSis textos al voltant del procés català escrits en calent per sis dramaturgs: Lali Álvarez, Llàtzer Garcia, Cristina Clemente, Clàudia Cedó, Helena Tornero i Sergi Belbel.\nEls refugiats pugen a escena transfigurats en cinc actrius i cinc actors, i ens expliquen la seva experiència en primera persona.\nAquesta setmana i la següent al TNC s’hi podran veure dos espectacles amb rerefons social: 'A cor obert' i 'Kalimat (paraules)'.\nHelena Tornero: “Totes les religions tenen un problema amb les dones”\nEl passat 25 d’abril es va estrenar al Teatre Tantarantana Sots l’ombra d’un bell arbre, una adaptació del Llibre del gentil e dels tres savis de Ramon Llull. Un muntatge que demostra, des del mateix procés de creació, que el teatre no té fronteres i que la llengua no té per què ser una barrera.\nGriselda Oliver i Aída Pallarès\n‘No parlis amb estranys’: una pròrroga necessària\nNo parlis amb estranys no és només una mirada d’aquesta història inhòspita que de tan ignorar-la se’ns ha fet un mal crònic, és una catarsi


L'epidemiòleg que va predir la Covid: «És un desafiament, la gent no n'és conscient»\nL'epidemiòleg que va predir el coronavirus: «És un desafiament, la gent no n'és conscient»\nMichael T.Osterholm adverteix sobre el risc que correrem en les pròximes setmanes\nper Beatriz Paricio 24/01/2021 13:00h\nL'epidemiòleg Michael T.Osterholm adverteix sobre el risc que correrem en les pròximes setmanes | Hospital de Bellvitge\nMichael T. Osterholm, expert en epidemiologia, és l'encarregat d'assessorar el nou president dels Estats Units, Joe Biden, en la lluita contra el coronavirus. Molt lluny de la ideologia de Trump, que no dona importància al virus, Osterholm s'ha mostrat molt preocupat sobre el futur que ens espera. Segons l'expert, venen dies molt durs que podrien provocar un nou gir en la pandèmia.\n«La gent no és conscient»\nEn una entrevista per al programa New Day de CNN, Michael T. Osterholm ha explicat que les noves variants de la Covid-19, que estan arribant a diferents països de la Unió Europea i Sud-àfrica, podrien provocar un gir radical a la pandèmia i disparar els contagis.\n«Em preocupa desesperadament que en les pròximes sis a dotze setmanes visquem una situació molt diferent amb la pandèmia» adverteix l'epidemiòleg. Segons la seva teoria, la població mundial viu aliena a la pandèmia, sense ser conscients del risc que suposen les noves soques: «Realment aquest és el desafiament, ja que la gent no és conscient».\nJoe Biden haurà de treballar per frenar la proliferació del coronavirus, que va sumant víctimes en els Estats Units. En aquest sentit, quan a Osterholm van preguntar-li sobre què es podria fer per evitar els contagis, va ser clar: «S'ha d'aconseguir que la gent entengui que això succeirà, que veurem un augment important en els casos. La qüestió és quants».\nL'objectiu és frenar l'impacte de les noves soques\nLamentant que no es pot fer res perquè «la vacuna arribi molt més ràpid», l'epidemiòleg ha afirmat que des de l'administració de Joe Biden faran tot el possible per intentar que el pla de vacunació s'acceleri. És de vital importància anticipar-se als efectes de les noves variants i comptar amb un alt percentatge de persones vacunades abans que augmentin els contagis.\nMentre esperen una major acceleració en l'administració de les vacunes, l'expert assegura que es necessiten altres mesures per frenar la pandèmia. «La diferència serà si reacciones ara o més tard», opina Osterholm, afegint que no dubtaran a prendre «mesures dràstiques» com en altres països de la Unió Europea.\nL'epidemiòleg assenyala que el més important és determinar quan s'han de prendre aquestes mesures, si abans que es disparin les xifres o quan aquestes ja estiguin en nivells preocupants: «Aquest és el desafiament. Realment, no sé si estem preparats per tenir aquesta discussió».\nLa predicció que va fer l'any 2017\nPer a alguns, les opinions de Michael T. Osterholm no són importants, ja que són molts els epidemiòlegs que opinen sobre l'actual crisi sanitària, però per a altres, les paraules de l'expert són essencials per entendre la pandèmia. De fet, l'any 2017 Osterholm va predir la pandèmia de la Covid-19 en el seu llibre 'L'amenaça més letal'.\nL'epidemiòleg és bastant negatiu, i ja fa temps que adverteix sobre les malalties infeccioses que arribaran a les nostres vides. Sense anar més lluny, adverteix que arribarà un nou virus de la grip, i les seves conseqüències seran similars a les dels anys 1918 i 1919, en què van arribar a morir entre 50 i 100 milions de persones.


David Malin - Revista Mètode\nEn la imatge, el cometa Hyakutake fotografiat el 19 de març de 1996.\n© Anglo-Australian Observatory and Royal Observatory of Edinburgh. Foto: David Malin.\nSe’l coneix per un sobrenom amb regust novel·lesc, l’home que pintà els estels. Parlem de David Malin, l’astrònom i fotògraf científic que fa trenta anys realitzà les primeres fotografies en color de l’univers. Fins aleshores havia estat impossible veure l’espai amb els seus colors vertaders. El resultat és espectacular i digne d’admirar, per això les seues instantànies han estat portada de revistes prestigioses, il·lustren un bon grapat de llibres científics i han fet la volta al món. Fa uns mesos Malin visità l’Observatori Astronomic de la Universitat València i explicà les seues fotografies en l’ull astronòmic de la ciutat, l’Hemisfèric.\nPer què quan mirem el cel de nit no el podem veure amb els seus colors naturals?\nL’ull és molt poc sensible als colors, sobretot si l’objecte que es mira té una lluminositat molt dèbil. Com que sols tenim la llum que es reflecteix a la Lluna, aquesta no és suficient perquè puguem distingir colors a l’univers i fa que sols el puguem veure en blanc i negre. És la mateixa sensació que quan és fa de nit i estem en una habitació amb poca llum. El color dels objectes del nostre entorn no s’aprecia si no encenem el llum. Les nebuloses o altres formacions estel·lars com les galàxies es poden detectar a través d’un telescopi, però no el seu color. La pel·lícula fotogràfica en color tampoc no és prou sensible per captar el color del cosmos.\nCom va aconseguir vostè captar aquest color que ni l’ull humà ni la pel·lícula fotogràfica convencional aprecien?\nLa idea central per aconseguir fotografies en color de l’univers té origen en els estudis d’un astrònom del segle XIX. Jo vaig voler encarar la meua trajectòria professional com a fotògraf científic i vaig arreplegar aquella idea originària per aplicar-la d’una manera moderna. Es tracta de combinar tres filtres de llums diferents: roig, verd i blau. Jo m’he volgut especialitzar en la detecció d’objectes extremadament dèbils i per les seues característiques es requereix que el temps d’exposició fotogràfica siga molt llarg, de manera que pot arribar a ser fins i tot d’una hora per a cadascun dels filtres de colors.\nExplique’ns què significa la detecció d’objectes extremadament dèbils i quina relació té amb la fotografia en color?\nÉs l’extensió del mètode fotogràfic que utilitze, perquè gràcies a això s’han pogut detectar aquests objectes. Els objectes dèbils no necessàriament estan llunyans, poden estar a prop. La qüestió és que emeten molt poca llum. A aquest problema cal sumar que tenim llum artificial d’altres objectes que pertorben la detecció de la llum de l’objecte que ens interessa. En realitat aquest és el repte de base de l’astronomia: extraure la informació de la llum que t’interessa en cada moment i evitar l’obstacle que et crea la llum que tens més pròxima. Això ho anomenem una relació senyal/soroll. El senyal serà més clar i net com menys soroll hi haja, és a dir, quan es tinguen unes condicions en què la llum més pròxima que no t’interessa no et moleste massa. Un cas molt similar és el del fotògraf que intenta captar una imatge d’un objecte situat enfront d’ell enmig d’una boira molt espessa i lluminosa.\nDes del punt de vista científic, quin valor té veure el cel en color?\nSi imaginem un món en blanc i negre comprovaríem que es reduirien les nostres habilitats per entendre el que és la fruita o les flors. Amb això vull dir que el color és important per entendre l’entorn. Fins el moment de posar en pràctica aquest procés, els astrònoms veien el cel en blanc i negre, així que ja et pots imaginar la seua sorpresa quan pogueren veure els vertaders colors dels objectes de l’univers. En definitiva, els ha ajudat a comprendre’l millor.\nL’estel Antares i els núvols de gas entre les constel·lacions d’Ofiüc i Escorpió. © Anglo-Australian Observatory and Royal Observatory of Edinburgh. Foto: David Malin.\nAleshores, veure el cel en colors suposa que es pot detectar més informació per ampliar estudis?\nEstalvia realitzar un sobreesforç intel·lectual. Hi ha estels roigs, grocs i blaus, i quan veus una galàxia en color no la pots confondre amb res més, de seguida la captes. Abans calia fer un exercici intel·lectual per imaginar el vertader color de l’univers i amb aquesta tècnica s’ha realitzat un canvi radical. La qualitat més important de les imatges en color és que tracten d’explicar idees complicades a la gent que no coneix massa l’astronomia, perquè el fet de veure aquelles fotografies de seguida els provoca un efecte d’atracció.\nQuina importància tenen les seues fotografies des del punt de vista divulgatiu? Creu que gràcies a elles la gent s’interessa per saber què és una galàxia o un estel?\nLes meues imatges estan exposades arreu del món. Tothom quan veu una d’aquestes instantànies per primera vegada es queda impressionat. Quan la gent mira les imatges sempre es pregunta: “Oh! què és això?” Òbviament a part de la impressió artística, també s’enduen un coneixement astronòmic.\nQuins aparells s’usen per obtenir aquestes instantànies?\nJo visc a Austràlia, que és un país que reuneix condicions òptimes per a aquest tipus de treball, perquè té una extensió com la dels EUA, però amb la diferència que sols hi viu un 8% de la població que té el país nord-americà. Aquestes fotografies es fan a través de potents telescopis terrestres. Podem detectar senyals amb un telescopi SNR gràcies al fet que, a més, el cel australià és molt apte. A tot això he d’afegir que tenim dos nous telescopis especialment dissenyats per a la detecció d’objectes dèbils, que pertanyen a l’Observatori Angloaustralià de Sydney i que són d’una ajuda tremenda.\nQuan realitza una fotografia quins criteris té en compte?\nLa meua vida professional té dos vessants. D’un costat, el divulgatiu, per mitjà del qual intente mostrar fotografies que impacten i atraguen la gent, perquè tenen un contingut també màgic. El segon vessant, el científic, m’obliga a ser molt selectiu a l’hora de captar una imatge. Sobretot m’he centrat en la captació de galàxies dèbils, perquè no se sap massa bé quin és el seu origen.\nQuins significats tenen els colors de l’univers?\nEl seu significat és purament estètic, com els colors que es veuen en la vida diària. El significat estètic i el científic es fonen.\nHem de pensar, doncs, que el fotògraf científic ha de saber combinar art i ciència?\nCertament, s’han de combinar els dos principis. És més, les meues fotografies són absolutament subjectives. Encara que les fotografies es classifiquen en científiques tu hi poses tot el teu cor. Per aquesta raó podem assegurar que resulta impossible realitzar fotografies completament objectives, perquè qui posa l’ull té l’absolut control de com fer-les.\nGràcies al sistema que vostè ha dissenyat quins descobriments astronòmics s’han fet?\nMolts, però en particular la fotografia en color ha permès descobrir dos nous tipus de galàxies, les de superfície i brillantor dèbils i les galàxies recobertes amb una capa.\nSegons la seua opinió, en quin punt de la Terra podem trobar el cel ideal?\nEl meu cel perfecte no està situat en un lloc concret, sinó que el considere ideal quan de dia està completament blau i es veu clarament fins el límit de l’horitzó. Això significa que si continua igual al llarg de la jornada, quan cau la nit es pot veure perfectament tot l’espectacle dels estels i contemplar-los fins els confins. D’altra banda, he de dir que a Europa és molt difícil tenir cels clars i no és el lloc més idoni per a observar el cel.\nHa descobert molts objectes astronòmics amb les seues fotografies?\nSí, n’he descobert molts, però sobretot nous aspectes d’aquests objectes i d’altres que ja es coneixien. Un dels descobriments que he fet i que considere més interessants són els Herbig-Haro Objects. Són estels joves formats per pols i gas. La peculiaritat és que l’estel mateix no es pot veure, però llança unes emissions en forma de raigs que sí que es poden percebre i que permeten analitzar-ne l’estructura.\nPer quins motius convidaria vostè qualsevol persona a contemplar el paisatge còsmic?\nMolta gent passa la vida sense que se li ocórrega alçar la mirada i fixar-se en la immensitat de l’univers. Solament per sentir aquesta immensitat ja val la pena observar el cel i gaudir de la seua bellesa. Aquesta bellesa és un missatge que es pot interpretar des de molts punts de vista: religiós, filosòfic o com vulgues, però és important parar-se i mirar a pleret el missatge del cel de tant en tant. L’astrologia es dedica a la influència que els astres i els seus moviments exerceixen sobre nosaltres, però jo m’identifique amb una altra idea molt més àmplia i bonica i és que el nostre origen, el material del qual estem fets, prové dels estels. Som material estel·lar que prové d’algun lloc de l’espai.\nQuina és la seua fotografia favorita?\nLa instantània de la nebulosa d’Orió, una de les formacions estel·lars més properes a nosaltres. Va ser una fotografia difícil de fer. Generalment quan veus allò sembla que és un infern. Continua captivant-me i per això he volgut que sempre haja estat a les exposicions que he fet.\nHi ha algun objecte astronòmic que se li resisteix a ser fotografiat?\n[Riu.] Podem fer una comparació amb la gent. Els objectes astronòmics, igual que les persones, poden eixir més o menys afavorits a les fotografies, però en la mesura del possible tots es deixen fotografiar, si un té la suficient paciència.\n«La qualitat més important de les imatges en color és que tracten d’explicar idees complicades a la gent que no coneix massa l’astronomia»\nRetrat de l’astrònom i fotògraf científic David Malin.\n«Els objectes astronòmics, igual que les persones, poden eixir més o menys afavorits a les fotografies, però en la mesura del possible tots es deixen fotografiar, si un té la suficient paciència»\nLa galàxia espiral NGC 2997. Els braços espirals, poblats per estels joves de tonalitats blavoses, surten del nucli central grogenc.\n© Anglo-Australian Observatory and Royal Observatory of Edinburgh. Foto de David Malin.\nLa nebulosa Roseta en la constel·lació de l’Unicorn.\nLa galàxia del “Barret” (M104). Es tracta d’una galàxia espiral vista de costat.


educació viaria | CEIP Joan Maragall- Cicle Inicial\nCEIP Joan Maragall- Cicle Inicial\nTag Archives: educació viaria\nEls nens i les nenes de primer hem realitzat una activitat d’educació viària a l’escola els dies 18, 19 i 20 de gener de 2011. Primer va venir un Policia a explicar-nos l’activitat. Després vam anar cap a la comisaria i vam veure un vídeo de Les Tres Bessones i els interrogants: podem anar en bici o amb patins per tot arreu? podem seure com volguem i a on volguem del cotxe? podem travessar sempre els carrers per on volguem?\nHem après que cal circular en bici i en patinet amb casc, pel carril bici; que no podem seure als seients del davant i que sempre cal cordar-se el cinturó de seguretat; que cal travessar pels passos de vianants i amb el semàfor en verd.\nCom vam treballar molt bé, després vam fer una visita per les dependències: vam visitar el calabós, la sala de reunions, el garatge de les motos i les bicis de policia, fins i tot vam veure una armilla anti-bales!!\nAquí podeu veure unes quantes fotos …\nThis entry was posted in General, medi, PRIMER and tagged Arenys de Mar, educació viaria, policia on 1 febrer 2011 by aantunez.


La troballa d’una prova de cuny demostraria que la ciutat ibèrica de Tivissa s’anomenava Kum - Món Rural\nLa ciutat ibèrica del Castellet de Banyoles, situada al municipi de Tivissa (Ribera d’Ebre), probablement s’anomenava Kum. És la conclusió a la qual han arribat els arqueòlegs en la darrera campanya d’excavació del jaciment. Els darrers anys ja hi havien trobat diverses monedes amb símbols de l’alfabet ibèric que es pronunciarien com ‘Kum’, però l’aparició recent d’una prova d’encunyació de moneda en un fragment de plom els ha permès tancar el cercle. Això demostraria que la ciutat disposava de la seva pròpia fàbrica de moneda i que era un important enclavament del territori del poble iber dels ilercavons. L’Agència Catalana del Patrimoni impulsa un projecte per museïtzar les restes, que a dia d’avui només s’han excavat en un 20%.\nL’equip d’arqueòlegs que lidera el programa de recerca científica ha explicat que la clau ha estat la troballa d’un fragment de plom amb la marca d’una encunyació monetària. Es tracta d’una prova per encunyar moneda en la qual s’hi ha trobat una inscripció amb el símbol de l’alfabet ibèric que es pronunciaria Kum. “Això demostra que aquestes monedes s’encunyaven en aquest indret i que, a la vegada, aquest era el nom antic d’aquesta ciutat”, ha apuntat el codirector de l’excavació, David Asensio. La troballa de monedes és habitual en altres grans poblats ibers com Iltirta o Kesse.\nAquest descobriment demostra la importància geoestratègica del jaciment en el context de la Segona Guerra Púnica. Per als investigadors, aquest jaciment va ser un enclavament “de primer ordre” del territori del poble iber dels ilercavons, que dominava la part baixa del curs del riu Ebre. La seva extensió és de quatre hectàrees i mitja, la qual cosa confirma que era una ciutat de gran importància. Hi ha discrepàncies, però, sobre si era la capital o no d’aquest territori.\nEl jaciment es va descobrir el 1912 i fa 22 anys que l’equip d’arqueòlegs del Grup de recerca sobre l’Arqueologia de la Complexitat i els Processos d’Evolució Social (GRACPE) de la Universitat de Barcelona porta a terme els treballs arqueològics en aquest jaciment. El projecte se centra en conèixer la formació, desenvolupament i dissolució de la cultura ibèrica al curs inferior de l’Ebre entre els segles IX i I aC.\nEn els tres darrers anys les campanyes d’excavació han confirmat el caràcter urbà de l’assentament amb la delimitació de dos nous trams de barris de cases. Separats per un gran carrer de dotze metres de llargada, han aparegut els fonaments d’edificacions de diferent superfície habitable, d’entre els 30 metres quadrats i fins als 250 metres quadrats.\nEls edificis més grans estarien formats per nombrosos recintes articulats a través d’un pati interior o atri, mentre que les més petites tindrien reduïdes compartimentacions internes. Aquesta evident diferenciació arquitectònica, sostinguda en els barris de cases excavades a la ciutat, reforça la idea d’una forta estratificació social dins la comunitat ibèrica del Castellet de Banyoles i és un clar reflex de la base d’organització sociopolítica del món ibèric a la Ilercavònia durant el segle III aC.\nAsensio ha subratllat que el que fa excepcional aquest jaciment és el fet que, un cop va ser destruït de forma violenta, no s’hi ha sobreposat cap altre assentament. Això els permet excavar-la sencera. Fins ara n’han tret a la llum un 20% i treballen per abordar el 80% restant.\nEl director de l’Agència Catalana del Patrimoni Cultural, Josep Manel Rueda, ha destacat que la coordinació en aquestes actuacions arqueològiques és “la millor fórmula de preservar el patrimoni i, a la vegada, contribuir a la dinamització cultural i turística del territori”. Rueda ha avançat de cara a l’any 2021 o al 2022 volen enllestir un projecte museïtzació d’aquest àmbit.\n“L’explotació per als ciutadans no es pot fer en les situacions actuals. Ara es consoliden les restes i, quan les aixequem, serà ben visible i podrem fer un projecte de museïtzació del jaciment. Veurem si refem alguna casa o si apliquem noves tecnologies a través del mòbil o codis QR”, ha assenyalat el director de l’agència.\nDe la seva banda, l’alcaldessa de Tivissa, Montserrat Perelló, s’ha mostrat molt satisfeta pel fet que aquests treballs han permès anunciar el possible nom de la ciutat ibèrica, Kum, i que aquest és l’origen del nom de Tivissa. “Per a Tivissa, cada avanç en la descoberta de la ciutat, suposa un nou valor patrimonial que fa que s’enriqueixi el nostre potencial cultural i turístic”, ha assenyalat Perelló.\nEtiquetes: Castellet de Banyolesencunyacióexvacaciójacimentmonedaprova


PUBLICAT EL REIAL DECRET 463/2020, DE 14 DE MARÇ, QUE DECLARA L’ESTAT D’ALARMA\nCreat el Diumenge, 15 Març 2020 11:53\nEl Reial Decret 463/2020, publicat ahir, estableix pel que fa al sector educatiu en el seu article 9:\nArticle 9. Mesures de contenció en l'àmbit educatiu i de la formació.\n1. Se suspèn l'activitat educativa presencial en tots els centres i etapes, cicles, graus, cursos i nivells d'ensenyament contemplats en l'article 3 de la Llei orgànica 2/2006, de 3 de maig, d'Educació, inclòs l'ensenyament universitari, així com qualssevol altres activitats educatives o de formació impartides en altres centres públics o privats.\n2. Durant el període de suspensió es mantindran les activitats educatives a través de les modalitats a distància i «on line», sempre que resulti possible.\nFSIE SOL·LICITA CALMA I COL·LABORACIÓ DAVANT L'ALERTA SANITÀRIA A CAUSA DEL CORONAVIRUS\nCreat el Divendres, 13 Març 2020 10:43\nDavant l'excepcional situació que estem vivint i les mesures que estan aprovant el Govern Central, Autonòmics i les autoritats de sanitat i educació, FSIE fa una crida a tots els professionals i treballadors per a mantenir la calma i col·laborar activament en la seva aplicació.\nEntenem la lògica i raonable preocupació davant l'expansió i els efectes nocius que està causant el virus, però la por excessiva i la psicosi no ens ajudaran a millorar la situació.\nL'objectiu prioritari de les autoritats és preservar la salut dels ciutadans i per a això és fonamental contenir l'expansió i propagació del virus contribuint d'aquesta forma a evitar un col·lapse del sistema sanitari. FSIE comparteix totalment l'objectiu i les mesures que s'han pres per a aconseguir-lo.\nDavant els escenaris que ja coneixem i uns altres que puguin tenir lloc en funció de com variï la situació, hem de col·laborar en la correcta aplicació de les mesures que des de sanitat es recomanen com a preventives i les que s'adopten amb caràcter excepcional i temporal. Aquestes mesures de caràcter excepcional i extraordinari no tindran l'efecte desitjat sinó els ciutadans no ens impliquem i complim amb les indicacions que se'ns fan.\nDes de FSIE estem demanant als responsables polítics que no hi hagi conseqüències que perjudiquin les condicions laborals dels treballadors afectats per la mesura de tancament dels centres.\nFSIE donarà la informació oficial que emetin les autoritats i demanem que no es faci cas a fonts d'informació no fiables que estan difonent notícies que no responen a la realitat generant confusió i inquietud. Si necessites informació has d'acudir a les pàgines oficials del Govern, Sanitat i Educació tant Central com Autonòmic.\nTots aquells professionals afectats per qualsevol de les mesures preventives establertes fins al moment, aïllaments preventius o suspensió d'activitat lectiva, poden posar-se en contacte amb el seu sindicat FSIE més pròxim per a qualsevol dubte o consulta.\nCreat el Dijous, 12 Març 2020 15:33\nLa mesura s’ha pres en el marc del Pla d’Actuació del Procicat per malalties emergents\nCreat el Dijous, 12 Març 2020 10:04\nEl Departament d’Educació insta a la suspensió de tota activitat que organitzin els centres educatius del Servei Educatiu de Catalunya o qualsevol òrgan del Departament que no sigui lectiva o curricular, que es faci fora del centre i que impliqui professorat, personal no docent o alumnat de diversos centres simultàniament. Les sortides lectives que impliquin un sol centre es poden mantenir. Aquesta mesura de suspensió té efectes sobre fires, trobades, cantades, certàmens, etc.\nEn relació amb el punt anterior, el Departament no participarà a la propera edició del Saló de l’Ensenyament, prevista entre 18 i el 22 de març. En aquest sentit, insta a les direccions dels centres educatius que anul·lin les visites d’alumnat i professorat al Saló que tinguin organitzades.\nCom es va comunicar el passat 6 de març, les pràctiques en centres sanitaris i sociosanitaris dels alumnes que estan cursant formació professional queden suspeses per tal de facilitar al màxim l’activitat assistencial del personal d’aquests centres. Aquesta suspensió afecta també l’activitat d’alumnes d’ESO i Batxillerat que fan plans de diversificació curricular en hospitals o residències de gent gran, com els projectes singulars, els programes d’aprenentatge i servei o de voluntariat.\nSe suspèn l’activitat docent que s’ofereix als centres hospitalaris per a infants amb ingressos perllongats, el que es coneix com a les aules hospitalàries, amb la finalitat de reduir al màxim l’entrada de persones forànies als hospitals i hospitals de dia.\nFSIE REIVINDICA EL PAPER DE L'EDUCACIÓ COM A EINA PER A ACONSEGUIR LA IGUALTAT REAL I EFECTIVA\nCreat el Dijous, 05 Març 2020 09:52\nAmb motiu de la celebració del Dia Internacional de la Dona, el pròxim 8 de març, la Federació de Sindicats Independents d'Ensenyament reivindica el paper de l'educació com a eina fonamental per a aconseguir una societat sostenible, igualitària i inclusiva en la qual no existeixi cap mena de discriminació o injustícia de gènere.\nFSIE, fidel als seus valors, considera fonamental que tots els agents implicats col·laborem per a aconseguir un sistema educatiu plural, divers i dinàmic que, respectant la llibertat d'elecció, respongui a les necessitats d'aquelles que suposen el 50,98% de la societat, i que contribueixi a eliminar els estereotips i la bretxa de gènere en camps com la Formació Professional, la Ciència, la Recerca i la Tecnologia.\nPer a FSIE, un dels objectius fonalmentals és l'erradicació de tota mena de discriminació o violència de naturalesa masclista, que s'agreuja en els col·lectius més vulnerables com són les dones amb discapacitat i en risc d'exclusió. Davant el continu increment dels crims i les agressions d'aquesta naturalesa des de FSIE volem instar a les nostres afiliades i afiliats i al conjunt de professionals de l'educació i l'atenció a persones amb discapacitat, a desenvolupar en els seus centres programes i activitats que desenvolupin valors orientats a fomentar la igualtat i el respecte, perquè únicament des de l'educació serem capaços d'erradicar aquesta xacra.\nDes de FSIE, volem instar a totes i a tots a dedicar el Dia Internacional de la Dona a la reivindicació del seu paper fonamental com a agent generador de desenvolupament i recordar que la igualtat entre els gèneres no és només un dret humà fonamental, sinó la base necessària per a aconseguir un món pacífic, pròsper i sostenible. Aconseguir la igualtat de gènere i l'apoderament de les dones i nenes ha de ser un objectiu primordial de totes i tots, com ha definit les Nacions Unides en l'Agenda 2030 per al desenvolupament sostenible, ja que només així serem capaços de fer front als desafiaments socials, econòmics i polítics de les societats del futur.\nPots llegir el manifest complet aquí.\nCURS DE PRL BÀSIC GRATUÏT PER ALS DELEGATS DE FSIE-CAT\nCreat el Dimarts, 25 Febrer 2020 17:18\nFSIE ofereix de manera totalment GRATUÏTA el curs de prevenció de riscos laborals bàsic als seus delegats.\nL'objectiu d'aquest curs és conèixer els conceptes bàsics en prevenció de riscos laborals i la base legal en la qual es desenvolupen. Identificar els riscos existents en els llocs de treball per a formar a l'alumne en la seva detecció i prevenció. Saber els factors influents en l'esforç diari del treball per a valorar les conseqüències sobre el nostre estat físic i mental. Analitzar els mitjans de protecció i les seves aplicacions com a elements de seguretat. Conèixer els mètodes i equips necessaris que han de disposar totes les empreses, per a afrontar amb seguretat una situació d'emergència. Contribuir a la formació i informació dels treballadors sobre els riscos específics del seu lloc de treball. Diferenciar les característiques que ha de reunir l'equipament de treball. Conèixer la forma segura de manipular una càrrega de manera manual.\nLa metodologia d'aquest curs és eminentment pràctica perquè considera a l'alumne com a element clau del sistema de formació on-line, la qual cosa li permet aprendre al seu propi ritme. Les diferents eines de treball li possibilitaran aprendre de manera amena i eficaç en interactuar de manera activa; tot això mitjançant el suport del professor-tutor. En cada tema o mòdul trobareu qüestionaris d'autoavaluació, activitats o casos pràctics a fi que assimileu els conceptes teoricopràctics del curs.\nMés informació i sol·licitud a:


▷ ⭐Definició de purgatori⭐ - Significat, Exemples i Sinònims\nelcorrector.cat » Definició de purgatori\nDefinició de purgatori\nara pots descobrir La definició i bastants exemples de com utilitzar la paraula purgatori, en aquesta selecció de correccions ortogràfiques pots veure com es pot utilitzar en un text Veritable aquest mot i fer servir un dels sinònims que et proposem de la llista completa que trobaràs aquí a més veuràs la seva Definició perquè et sigui molt més fàcil comprendre què significa purgatori.\nLloc on les ànimes no condemnades a les penes eternes han de purgar llurs pecats abans de pujar al cel, segons la teologia catòlica tradicional.\n¿Cóm es diu purgatori en castellà? / ¿Cómo se escribre y se dice purgatorio en catalán?\nSi vols aprendre com es diu en espanyol purgatori has de entendre que la seva traducció és purgatorio pots descobrir en la nostra pàgina web més exemples en català perquè et sigui més fàcil contextualitzar-la en castellà.\nExemples de com utilitzar purgatori\nS.V .- «Premi, filleta meva, el gran anhel i compassió que […] sents de les ànimes del purgatori.\nPerò ¿com pot el […] poble de Déu anar al purgatori?\nPer ells, Mare, perquè trobem la pista […] per sortir d’aquest purgatori i aquesta vall de […] llàgrimes i puguem trobar-nos amb la pau que tant anhelem.\nEn aquell pòrtic terrible estava gravada amb caràcters […] indelebles la paraula purgatori.\nPenso que aquells de nosaltres que siguem […] indolents experimentarem una cosa molt […] semblant a les penes del purgatori, i haurem de fer, […] allà dalt, algunes coses que corregeixin […] el que hauríem d’haver fet aquí baix.\nL’Església primitiva ha assumit aquestes […] concepcions, de les que després s’ha desenvolupat gradualment a l’Església […] occidental la doctrina del purgatori.\nI d’acord a Dye, el forat […] número 7 és el purgatori dels golfistes.\nTot i que no és possible visitar-les per dins, es pot pujar a la muntanya sagrada Turó Purgatori per tenir una vista total del complex.\nDepenent de com hàgim portat les nostres vides, estarem llestos […] per al Cel, el Purgatori o l’Infern.\nEstan començant a creure en una […] forma modificada de purgatori, i aquest és un signe […] fosc dels temps.\nInfern, Purgatori, Espanya, Perú, Nova […] York? són només algunes de les regions que Lewis va habitar amb la imaginació, viatjant […] en el temps i intentant modificar les expectatives i hàbits dels seus contemporanis.\nLa llegenda més famosa de la qual és protagonista, recordada […] també per Dante en el Purgatori (XX, 31-33), i diverses […] vegades reelaborada, es refereix a […] el dot que va proporcionar a un pobre pare perquè aconseguís casar a les seves tres joves filles: Sant Nicolau, durant dues nits consecutives, va llançar un sac de monedes a través d’una finestra que estava oberta.\nA la pràctica, el Govern central i les administracions de regions autònomes mai han interferit en la realització d’activitats religioses normals com pelegrinatges, el culte, la col·lecta d’almoina, l’entonació de […] càntics bíblics, la celebració de ritus en sufragi […] de les ànimes del purgatori, l’assistència a […] sermons o la predicació.\nSet capelles envolten el seu perímetre, recordant el […] septenari de misses de Sant Nicolau per […] redimir les ànimes del purgatori; destaca la dedicada […] a santa Rita, que celebra la seva festa el 22 de maig.\nEl 2004 va publicar un llibre en espanyol i serbocroat titulat […] «Els Balcans: El purgatori d’Europa», Ministeri […] d’Afers Exteriors d’Espanya, febrer de 2004.\nQuan Dante recorre el camí a través […] de l’infern i del purgatori, està acompanyat de […] un guia: aquest guia és Virgili.\nAl Purgatori s’ha de marxar amb fermesa […] cap endavant.\nEnvolten el perímetre set capelles de planta […] rectangular i amb arcs de mig punt, que recorden el septenari de misses de sant Nicolau per […] redimir les ànimes del Purgatori.\nIconogràficament a la part inferior es […] troben representades les ànimes envoltades […] per les flames del purgatori i sobre aquestes es disposa […] la zona celestial, amb la figura […] de Sant Antoni i la Coloma intentant mitjançar per aquestes ànimes.\nPerò també ens demanen oracions per a persones que no coneixem, per exemple, […] els nostres companys de treball ens demanen de pregar per gent que no coneixem, com […] també per les ànimes del purgatori.\nPel que fa al que podrien haver fet els Estats, tinc la […] sensació que encara no hem arribat al paradís, sinó que probablement hem […] pujat de l’infern al purgatori.\nLa divisió general del Palau i de la Divina Comèdia és a […] tres parts: Infern, Purgatori i Cel «.\nFinalment, ella […] s’estén a les ànimes del purgatori, els que imploren el seu […] intersecció i les seves oracions, l’ajuda d’aquesta […] mà que els guia feliçment a l’última benedicció del cel.\n211. Com podem ajudar a la […] purificació de les ànimes del purgatori?\nA partir de 1945, el món de l’art desatén la […] escultura jutjada massa oficial i moltes obres «desapareixen» a […] les reserves per a un purgatori llarg de diverses dècades.\nLes nostres oracions i sacrificis poden ajudar a […] les persones en el Purgatori a aconseguir el Cel.\nTercer, es posa la sal […] per als nens del purgatori.\nD’ell posseeixo molts manuscrits, mostrándomelos em deia que li haurien […] servit per a «alimentar la seva purgatori«.


L’empresa bunyolense DCM dissenya un túnel de desinfecció de Covid-19 per a l’accés a edificis i centres de treball recolzat per la Generalitat – tucomarca.com\nHomeSeccióLa ComarcaAgriculturaL’empresa bunyolense DCM dissenya un túnel de desinfecció de Covid-19 per a l’accés a edificis i centres de treball recolzat per la Generalitat\nL’empresa bunyolense DCM dissenya un túnel de desinfecció de Covid-19 per a l’accés a edificis i centres de treball recolzat per la Generalitat\n15 maig, 2020 Redacción Agricultura, Bunyol, Canal Salut, Finestra, Infraestructures, La Comarca, La Comunitat, La Foia de Bunyol-Xiva, Medi Ambient, Secció, Successos 0\nEl president de la Generalitat, Ximo Puig, ha presentat 41 projectes innovadors per disposar de solucions “avançades” en màscares, PCR, respiradors, diagnòstic per intel·ligència artificial i desinfecció enfront de l’Covid-19, entre els quals es troba el projecte de l’empresa buñolense Disseny i Construcció de Maquinària Automatitzada (DCM) en una de les àrees destacades: la desinfecció i prevenció de transmissió de virus mitjançant la tecnologia.\nEl cap de el Consell ha donat a conèixer les iniciatives, al costat de la consellera d’Innovació, en un webinario que ha comptat amb la participació de el ministre de Ciència, que ha subratllat la “fortalesa” de la ciència a la Comunitat Valenciana\nXimo Puig ha ressaltat el protagonisme que estan tenint els equips de recerca de les universitats, els hospitals, les empreses, les fundacions, els i les agents innovadors i, en general, tot el sistema de ciència i innovació en la recerca de solucions per fer davant de la “causa comuna” de la lluita contra la pandèmia.\nLes propostes aporten l’ús de materials que garanteixen la seguretat sense conseqüències per a la salut, entre les quals es troben els raigs ultraviolats, electròlisi d’aigua salinitzada, purificadors d’aire que eliminen virus i bacteris, així com túnels de detecció de temperatura i ruixat de desinfectant per a l’accés a edificis i centres de treball.\nL’empresa buñolense Disseny i Construcció de Maquinària Automatitzada (DCM) ha estat seleccionada per la Generalitat Valenciana, al costat d’altres 41 projectes, per confeccionar mètodes de lluita contra el coronavirus. Concretament ha creat un circuit en el qual un ciutadà és desinfectat íntegrament abans d’entrar a alguna instal·lació desactivant el virus que pugui portar a la seua roba, a més de prendre-li la temperatura.\nJavier Morro, director d’operacions de DCM, ha explicat que aquest túnel es va a fer “de diferents formes i dissenys adaptables a qualsevol gran empresa ia les seves instal·lacions. Es pretén que cada treballador faci aquest protocol a l’entrar i sortir de l’empresa de forma ràpida. Així es pot seguir amb la vida normal, amb una rutina en les nostres vides sense por “.\nDesprés de treballar amb laboratoris, s’ha testat i comprovat que aquest túnel eradica el virus per poder entrar i sortir de l’empresa amb tranquil·litat. “Creiem que aquesta és una lluita de tota la societat. Nosaltres volem amb aquesta petita innovació aportar el nostre gra de sorra perquè es porti de la millor manera possible, que acabi com més aviat i puguem viure i treballar”, ha afegit Javier Morro.\nDes DCM han explicat que encara s’està “en el procés de desenvolupament d’aquest innovador túnel de presa de temperatura i desinfecció, ja que han passat només dos mesos des que es va decretar l’estat d’alarma”. Tot i que des DCM han volgut destacar a tucomarca.com que “per a nosaltres com a empresa el major reconeixement ha estat la confiança i l’interès per part dels nostres clients, que són empreses amb afluència multitudinària de treballadors, en el que coincidíem que es necessitava algun mitjà per desinfectar a les persones que acudissin als seus llocs de treball o llocs de pública concurrència com hospitals, supermercats, edificis oficials, etcètera. Ja que cal accentuar les mesures de detecció i prevenció de la malaltia tant desinfectant com prenent la temperatura, és clar ” .\nDes DCM s’han preguntat “com posar barreres de transmissió en una empresa en què entren 300 treballadors a el dia: comercials, missatgeria, etcètera, sent a més empreses d’alimentació de primer ordre”; i d’aquí van començar a “idear aquest projecte que uneix el disseny, la mecànica i la tecnologia, per part de DCM, amb la utilització de materials químics de desinfecció que no perjudiquin l’organisme de les persones que accediran als seus llocs de treball a través del nostre túnel de desinfecció. Per això hem comptat amb un laboratori, l’empresa Cleanity, situada a Xest “.\nL’alcaldessa de Bunyol i responsable de l’Àrea d’Indústria i Comerç de l’consistori, Jonquera Carrascosa, ha mostrat el seu “orgull per comptar amb aquest tipus de projectes i que han estat creats íntegrament a Buñol per una empresa que lidera la innovació i el desenvolupament, i que en aquests durs moments no ha volgut quedar-se a l’marge creant una excel·lent i útil eina per a empreses i grans instal·lacions, com hotels o indústries “.\nDavant d’aquest ambiciós projecte, la primera edil buñolense ha mostrat la seva “infinita satisfacció pels èxits que estan aconseguint les empreses de la localitat. Una fita que segons va comentar Ximo Puig, president de la Generalitat Valenciana, és el futur immediat, perquè, així ho entén: la ciència i la innovació són la millor vacuna contra aquest virus “.\nI és que un total de 41 projectes innovadors han estat seleccionats per la Generalitat Valenciana per a desenvolupar solucions davant de l’Covid-19, una convocatòria de la Conselleria de Ciència i Universitats i l’Agència Valenciana de la Innovació a la qual es destinen tres milions d’euros .\nImatges de el desenvolupament de el projecte:\nLa regidoria de Festes de l’Ajuntament de Cortes de Pallàs anuncia la suspensió de les Festes Patronals\n29 novembre, 2020 Redacción Camp de Túria, Covid-19, Infraestructures, La Comarca, Política, Riba-roja, Secció 0\nPost també disponible en: CastellanoAmb els vots favorables del PSPV, Compromís, Ciutadans i Podem El ple de l’Ajuntament de Riba-roja de Túria ha aprovat aquest matí els comptes econòmics de l’any que el muntant ascendeix […]\nL’Ajuntament de Godelleta presta ajuda als agricultors majors que no poden atendre els seus camps aquests dies de confinament\n9 abril, 2020 administrador Agricultura, Canal Salut, Godelleta, Infraestructures, La Comarca, La Foia de Bunyol-Xiva, Medi Ambient, Política, Secció, Successos 0\nPost també disponible en: CastellanoLes regidoria d’Agricultura i la de Benestar Social de l’Ajuntament de Godelleta ha impulsat una campanya per ajudar els agricultors majors de 65 anys que no puguin atendre aquests dies els […]


Reflexió – Consagrats al servei de l’Amor | Cap a la Nova Creació\nReflexió – Consagrats al servei de l’Amor\n31 Desembre 2020 .\tDeixa un comentari\nEstimats germans, estimades germanes, us dono les gràcies a tots vosaltres que us uniu en esperit en aquesta solemne consagració al Cor Immaculat de Maria, Mare de Déu i la Mare nostra. Us dono les gràcies a tots els que portareu el testimoniatge d’aquesta consagració invitant els altres a fer-ho per participar a les gràcies de l’any nou. Així el nostre any nou 2021 serà molt fecund per a la humanitat.\nAquest vespre, en aquesta vigília reflexionarem sobre les paraules que la Mare de Déu ens ha donat per aquesta ocasió. El títol del missatge és “Consagrats al servei de l’Amor”, amor amb la A majúscula. En aquest missatge, la Mare de Déu fa una mirada a aquest any que ja ha passat i en fa una valoració. Ara nosaltres tornem a la consagració de l’any passat, la consagració solemne que és diferent de la consagració que fem habitualment. La Mare de Déu va afirmar això: quan un poble es consagra solemnement, també Ella es consagra solemnement per nosaltres, per complir la seva missió en nosaltres. Aleshores, la nostra consagració de l’any passat al Cor Immaculat de Maria ha obert el camí per tot l’any litúrgic.\nEl dia de l’Epifania, Sant Miquel, precursor, va indicar al poble el camí, perquè ell està al capdavant de l’Església per preparar l’Església per a la vinguda gloriosa de Crist. Pocs dies després, en la festa, en la solemnitat de la celebració del Baptisme del Senyor, l’Esperit Sant ens va introduir a l’acció de la Santíssima Trinitat, després de la nostra renovació de les promeses a Déu. Aleshores és lògic que després ens consagréssim, el 19 de gener d’aquest any, a la Santíssima Trinitat, perquè la Santíssima Trinitat actués en nosaltres.\nDesprés d’aquest inici d’any litúrgic es van anar succeint tots els altres esdeveniments fins avui. En primer lloc, i això ho presenta la Mare de Déu en el missatge, en el primer punt: “La divisió entre la veritable Església i la falsa, realitzada pel Pare”, el 19 de gener. Això pot ser escandalós per alguns, però no per Déu. La Bíblia diu que en el Regne de Déu hi entraran només els purs, no hi pot entrar una església bruta. Estem en els temps accelerats cap a la segona vinguda de Jesucrist i totes les persones, i tots els instruments que estan a disposició de Déu han de ser nets i han d’estar funcionant. Aleshores aquest acte de la divisió de la veritable Església de l’església falsa no és una provocació nostra. Nosaltres ens hem consagrat per ser fidels a la Santíssima Trinitat, no volem ser superficials ni hipòcrites, sinó adherir-nos plenament a la vida de Déu Tri i U. I Déu Pare ha fet un acte d’amor per protegir tots aquells que desitgen ser íntegres en Ell, i separar allò que fa mal al seu poble. Nosaltres no judiquem ningú, sinó que li correspon a Ell el judici, i Ell ha de proveir.\nEl segon punt d’aquest any, que la Mare de Déu ha subratllat: “La proclamació de la meva prerrogativa de Corredemptora”. Proclamació. La Mare de Déu ens ha fet conscients de què és Ella per nosaltres, què és la seva reialesa en la maternitat, que participa plenament a l’Omnipotència de Déu, sotmesa a la Gràcia de l’Omnipotència i així actua dins nostre. Aleshores, allò que el Pare ha realitzat, dividint l’església falsa de l’Església de veritat, ens ha donat l’instrument més poderós que ens protegeix: Aquella que està perfectament unida al Fill i a l’Eucaristia, i com hem sentit durant l’any, Ella es prosterna a cada missa que celebrem, en el moment de la transsubstanciació, per expressar la plena submissió a la voluntat del Pare.\nA continuació, el 2 d’abril, Sant Miquel va proclamar l’inici de l’última i definitiva batalla contra les forces del mal. En aquesta direcció s’han desenvolupat totes les nostres celebracions que eren esdeveniments còsmics de les gràcies, i vam arribar al tercer punt que subratlla la Mare de Déu: “La separació definitiva de l’Església Catòlica i de l’esperit del món que porta dins seu”. Això no ho hem dit nosaltres, ho ha dit Sant Miquel en el missatge del 31 d’octubre de 2020, a la vigília de Tots Sants, en el missatge “El Senyor vindrà amb tots els seus Sants”: “L’Església Catòlica, a través de la jerarquia que la representa, ha considerat que aquestes revelacions entren en conflicte amb la doctrina cristiana i que són motiu d’escàndol per als fidels. Actuant així, s’ha separat del camí d’aquest poble i de l’Església de tot l’Univers. Les conseqüències d’aquesta tria seran greus i inevitables”. Sant Miquel ha afegit: “L’Església de Jesucrist de l’Univers” continuarà el seu camí en tot l’Univers. Creixerà i es manifestarà cada vegada més als ulls de tota la humanitat. A la Terra, concretament, es revelarà a tots aquells que són de bona voluntat. Molts catòlics se senten aixafats pel sistema jeràrquic; a més, ja no entenen la direcció que aquest papat està imprimint a l’Església Catòlica. No va millor en les altres confessions cristianes, fragmentades i sovint contraposades entre elles”.\nI després Sant Miquel subratlla l’opressió de la humanitat de la Terra i la confusió que tots nosaltres hem vist i veiem en la societat d’avui, amb la pandèmia, amb la corrupció, i ha dit que Déu orientarà el seu poble cap a l’Església de tot l’Univers. Aleshores, arribats a aquest punt, la Mare de Déu diu: “L’any 2021 marcarà per a la Terra un apropament progressiu cap al punt culminant de la seva història. La vinguda intermèdia del meu Fill obligarà els homes a sortir a la llum en totes les seves accions. Iniciarà així a realitzar-se tot el que el meu Fill us ha dit: res de secret podrà continuar amagat”. Aleshores explica que tot el bé i tot el mal sortirà fora. Què vol dir això? Vol dir que cada un de nosaltres i tota la humanitat ha de presentar-se clarament davant Déu. Qui vulgui quedar-se a les tenebres i tancar-se en les tenebres, serà així. Qui vulgui veure la llum i canviar la vida, viure segons la llum, en tindrà la possibilitat.\nEn aquest context, diu la Mare de Déu: “Cada un de vosaltres, però, haurà de ser ben conscient de la seva identitat i de la seva missió, per tal que el Senyor el pugui posar al lloc adequat. La generositat de cada membre farà forta tota l’Església, a la Terra com a la resta de l’Univers”. La Mare de Déu promet: “Jo estaré amb vosaltres a cada batalla i res us podrà fer mal”, i convida a la consagració, a la consagració solemne: “Per això us demano que em consagreu la vostra vida i tota l’Església, a l’inici d’aquest any, perquè pugui reunir-vos tots en el meu Cor i protegir-vos. La consagració al meu Cor us portarà més a prop del Cor del meu Fill Jesús i sereu consagrats juntament amb mi al seu servei. Així, l’any vinent fluirà serè per a vosaltres, malgrat les dificultats que afrontareu a causa de la gran confusió a la Terra”. I diu: “La consagració al meu Cor que us demano avui, no és un simple acte de devoció, com molts de vosaltres heu fet durant la vida, sinó que és la plena adhesió a la meva obra en aquest temps”.\nNo és una recitació, no és una pregària de devoció sinó que és la pertinença al seu Cor. En el sentit bíblic el cor és l’Esperit Immaculat que està en Ella. Immersos en aquest Esperit Immaculat de la Mare de Déu, som lliures per discernir, per veure la llum i les tenebres, i escollir la llum. En el seu Cor tindrem la força d’escollir el bé. En el seu Cor podrem viure l’amor de Déu dins nostre. Pertànyer al seu Cor, per mitjà del seu Cor, ens obre al Cor de Jesús, perquè tota l’Església en l’Esperit Sant ha de ser unida en el Cor de Jesús, perquè Ell és el cap, i tots els membres de l’Església haurien de ser els membres vivents, un sol cor, una sola ànima amb Jesús. Aquesta serà l’etapa de la recapitulació en Jesucrist de tot l’Univers. Aleshores la seva Església li pertanyerà. Ell podrà operar, actuar com a Rei de l’Univers, a través de la seva Església de tot l’Univers. Ell podrà atreure, a través de la seva Església, en el seu Cor, tots els fills que estan dispersos, que són arrossegats pels sistemes, per la seducció, per l’esperit del món.\nLa Mare de Déu subratlla: “Sereu consagrats al servei de l’Amor amb majúscula, com ho sóc jo. Així es desvetllaran les gràcies i els dons reclosos en tots vosaltres. El vostre sí, unit al meu, ampliarà en vosaltres l’espai per l’acció de la Santíssima Trinitat. Només consagrant-vos a mi podreu fer front a l’astúcia de l’enemic farsant i rebutjar tota temptació; anul·lar la força del seu odi i passar pels esdeveniments dolorosos que esperen a la vostra humanitat”. La consagració a l’Amor amb majúscula. Nosaltres podem ser regenerats dins nostre, transformats i portats a la Nova Creació només si permetem que l’Amor de Déu penetri tot el nostre ser individualment i tots aquells que desitgen estar amb Déu. L’Amor de Déu que s’ha manifestat en Jesucrist, que ha tret la barrera entre nosaltres i Déu que es va crear amb el pecat original, amb els nostres pecats. Per mitjà de la Mare, en la qual és concebuda la nostra vida, perquè és la Mare real de cada un de nosaltres, de tota l’Església, nosaltres podem tastar aquest Amor, aquest Amor que escalfa els cors i que ens fa enamorats de Déu. I Déu esdevé el centre de l’amor, i les coses d’aquest món no poden arrossegar-nos. Cap temptació pot separar-nos de l’Amor que ens sacia. Veieu, aquest és l’Amor que en aquesta vinguda intermèdia Jesucrist Rei de l’Univers vol donar a cada un de nosaltres, per la nostra transformació, per accelerar cada vegada més el camí cap a la nova creació.\nAixí concloem amb les paraules que la Mare de Déu ens ha dit diverses vegades: “Aquests temps són terribles per a qui no accepta Déu, són meravellosos per a qui acull Déu”, però acollir Déu com l’ha acollit Maria Santíssima. No a través d’una recitació superficial, continuant sent falsos, hipòcrites, corruptes, sinó a través de la nostra tria, perquè la Mare Corredemptora ens ajudi, on perfectament s’expressen la seva maternitat i la seva reialesa, nosaltres podem esdevenir veritables fills de Déu i amb Crist entrar en el Regne de Déu.\nAra nosaltres estem a la Terra i tota l’Església de l’Univers aquest vespre ens abraça i es consagra a la Mare de Déu i a través d’Ella al Crist Rei de l’Univers, perquè puguem donar la resposta, entrar en servei aquest any per il·luminar molts que diuen que creuen en Déu però no el troben, que diuen que Jesús ha salvat el món, l’Univers i no experimenten la salvació. Estem cridats a entrar en possessió de l’herència que ens toca, a través de Jesucrist, i la tria passa inevitablement a través de la Mare que ens regenera.\nVull dir també, afegir, recordeu que l’any vinent, el 24 de juny, es compleixen 40 anys de les aparicions de la Mare de Déu a Medjugorje. Aquest número ens diu alguna cosa.\nUs beneeixo i en nom de tota l’Església de tot l’Univers, us beneeixo cada un de vosaltres perquè l’amor matern i immaculat de Maria us embolcalli i us faci capaços d’unir-vos completament al Cor de Jesús, de ser una sola cosa amb Ell i per mitjà seu en l’Esperit Sant amb Déu Pare. Us beneeixo perquè estigueu disponibles per donar fruits, per portar fruits preciosos a tots els homes de bona voluntat a la Terra i a l’Univers, perquè creixi l’Església de Jesucrist de tot l’Univers i venci el mal que oprimeix tota la humanitat, en el nom del Pare, del Fill i de l’Esperit Sant. Bon any nou.\n Missatge de Maria Santíssima del 31 de desembre de 2020, publicat en aquest web\n Missatge de Maria Santíssima del 31 de desembre de 2019, “Solemne consagració a Maria SS. per l’any 2020”, publicat en aquest web\n Missatge de Sant Miquel Arcàngel del 6 de gener de 2020, “la manifestació de la potència trintària”, publicat en aquest web\n Missatge de l’Esperit Sant del 12 de gener de 2020, “La vostra missió és obra de la Santíssima Trinitat”, publicat en aquest web\n Missatge de Déu Pare del 19 de gener de 2020, “Renovo la meva aliança amb vosaltres”, publicat en aquest web\n Cfr. Ap 21, 27\n Missatge de Maria Santíssima del 22 de febrer de 2020, “Sóc la Corredemptora de la humanitat”, publicat en aquest web\n Missatge de la Mare de Déu del 14 d’agost de 2020, “La Litúrgia vivent”, publicat en aquest web\n Missatge de Sant Miquel Arcàngel, “Crida a la humanitat de la Terra”, publicat en aquest web\n Missatge publicat en aquest web\nEntrada anteriorConsagrats al servei de l’AmorSegüent entradaSer Fills de Déu


El ple aprova una modificació de pressupost incorporant 870.000 euros per impulsar inversions — Ajuntament d'Olèrdola\n12:39 del 18 de maig de 2021\nEl ple aprova una modificació de pressupost incorporant 870.000 euros per impulsar inversions\nEl ple aprova una modificació de pressupost incorporant 870.000 euros per impulsar inversions Pel seu volum destaquen els prop de 220.000 euros per continuar amb la restauració de la Torre de Moja http://www.olerdola.cat/news/el-ple-aprova-una-modificacio-de-pressupost-de-870.000-euros-per-impulsar-inversions http://www.olerdola.cat/news/el-ple-aprova-una-modificacio-de-pressupost-de-870.000-euros-per-impulsar-inversions/@@download/image/PleOlèrdola1.JPG\nPel seu volum destaquen els prop de 220.000 euros per continuar amb la restauració de la Torre de Moja\nImatge del ple extraordinari, aquest dimarts al vespre\ndimecres 01 juny 2016\nEn sessió extraordinària de ple celebrada aquest dimarts a la nit, l’Ajuntament d’Olèrdola ha aprovat una modificació de pressupost que incorpora 870.912 euros per a inversions. La pràctica totalitat d’aquest import, 850.912 euros, es financen amb el romanent de tresoreria per a despeses generals. Després de l’aprovació de la modificació, l’Ajuntament encara disposarà d’1.069.101 euros de romanent de tresoreria pendent d’utilització.\nPel seu volum, de les inversions incorporades destaca la partida de gairebé 220.000 per a completar la 2a fase de la restauració de la Torre de Moja, centrada en la rehabilitació del seu interior. Altres conceptes destacats són els 95.000 euros dedicats per a renovar la senyalització de trànsit i informativa que estigui malmesa o els 95.000 euros previstos per a la urbanització del carrer Major i la seva àrea d’influència, adaptant el projecte als suggeriments veïnals. També es reserven 75.000 euros d’aportació municipal al projecte de camí de vianants que unirà Moja i Vilafranca, assumit per la Diputació. Altres intervencions que es contemplen són habilitar per arxiu l’espai de l’edifici de l’oficina de Correus de Moja; 50.000 euros es destinen a rehabilitar i millorar zones d’emergència de recollida d’escombreries i 50.000 euros més per a rehabilitar l’edifici municipal de la Pellissa. Altres inversions contemplades són els 24.000 euros per a la construcció de nous nínxols al cementiri de Moja; la millora de l’urbanització d’entrada al parc a Sant Miquel, amb 40.000 euros, i la urbanització de zones d’aparcament al nucli de Moja, en tres espais diferents, amb 45.000 euros. Per a l’adquisició de terrenys d’esports a Pere Molanta es dota una partida amb 20.000 euros.\nAltres modificacions de pressupost, per valor afegit de 107.000 euros, es financen amb la baixa d’altres aplicacions pressupostàries. Entre aquestes incorporacions al pressupost cal subratllar l’adquisició d’un vehicle per a la brigada, l’adquisició de material de seguretat pels agents municipals, el reforç del projecte d’idiomes a l’escola Rossend Montané o bé garantir que el curs que ve es mantindrà l’espai socioeducatiu que atén a infants del municipi amb necessitats socials.\nL’alcalde d’Olèrdola, Lucas Ramírez, destacava que l’elevada modificació destinada a inversions es podia aplicar gràcies a la bona gestió feta i a l’obtenció del romanent de tresoreria.(àudio)\nEL grup municipal de CiU va votar en contra de la modificació i el d’ERC es va abstenir. El portaveu del grup municipal de CiU, Josep Sánchez, considerava excessius els 125.000 euros que es destinaven a senyalitzacions si es sumaven les 3 partides que incorporaven aquest concepte.(àudio)\nDes de CIU es defensava que existien altres prioritats d’inversions al municipi, com el nou consultori de Moja o el cobriment de la pista poliesportiva de Sant Pere Molanta. També es dubtava que es poguessin fer dins aquest 2016 projectes com el d’urbanització de l’entorn del carrer Major.\nEl regidor d’Hisenda, Xavier Serramià, destacava que si no hi havia partides no es podia licitar i indicava que en senyalització s’havia tirat a l’alça. També assenyalava que estan a les portes de rebre la cessió de la pista per part del Departament d’Ensenyament per després poder-hi invertir. Igualment apuntava que calia l’acord previ amb el Departament de Sanitat per a poder afrontar la inversió al consultori de Moja. L’alcalde, al seu torn, recorda que feia 20 anys que no es canviava la senyalització al municipi.\nERC es va abstenir assenyalant que el romanent representava un 34% del pressupost i que si es tenia aquest volum de romanent era perquè “no s’executen partides” i no per la bona gestió. Fina Mascaró, portaveu del grup municipal d’ERC, reclamava major sensibilitat social a l’hora de prioritzar inversions i defensava que s’estudiés la viabilitat d’un Centre de Dia. ERC es va abstenir perquè el pressupost incorporava algunes partides, com la destinada a la rehabilitació de la Torre de Moja, amb les que hi estaven d’acord.(àudio)\nL’alcalde va voler assenyalar que les inversions ara dotades responien a necessitats del moment i a l’estat de tramitació dels projectes, d’acord amb els condicionants que marca la llei de fer inversions sostenibles. Lucas Ramírez subratllava que el govern “pensa en tots els nuclis” i refermava el compromís de fer actuacions incloses en el pla de mandat, com el camí de Ferran a Sant Pere Molanta, l’Avinguda Arboçar o la coberta de la pista esportiva de Sant Pere Molanta. Sánchez, al fil d’aquesta intervenció de l’alcalde, assenyalava que a Sant Pere Molanta “ja estaven acostumats” a que no es fessin inversions municipals.\nEl ple d’aquest dimarts també va aprovar la modificació de l’ordenança del servei del cementiri de Moja, amb els vots favorables d’ApO i els vots en contra de CiU i ERC. L’adquisició del nínxol passa a tenir un preu de 971 euros i la del columbari de 559. Els dos grups de l’oposició van votar en contra coincidint en assenyalar que l’increment era “desmesurat”.\nCiU feia notar que l’augment era del 62% en el cas dels nínxols i considerava “ridícul” que en l’establiment de la taxa es consideressin despeses com les hores de jardineria o part de la despesa en seguretat social de treballadors de l’Ajuntament.(àudio)\nERC també destacava que s’augmentava un 100% la despesa de manteniment i neteja. Per Fina Mascaró, un municipi amb el romanent de tresoreria que tenia Olèrdola podia oferir preus més ajustats.(àudio)\nDes del govern es va assenyalar que les taxes han de repercutir costos directes i indirectes, “encara que no s’estigui d’acord”.(àudio)\nEl ple va finalitzar amb la felicitació per part de l’alcalde a Fina Mascaró per la seva designació com a candidata número 3 d’ERC al Senat. Precisament el plenari d’aquest dimarts començava designant per sorteig els veïns que formaran part de les meses electorals a Olèrdola el proper 26 de juny.\nEscolta íntegrament el ple, enregistrat per Canal 20-Ràdio Olèrdola, clicant aquí(1), aquí (2), aquí (3) i aquí (4)\nEscolta les entrevistes a Lucas Ramírez, Josep Sánchez i Fina Mascaró, realitzades per Canal 20-Ràdio Olèrdola, clicant aquí


Introdueix les segueents dades:\nRESPONSABLE: GRUP RODI (Rodi Metro, S.L., B60864311 i filials -www.rodi.es/aviso-legal/), C / Pere de Cabrera, 16, 5e, 25001 de Lleida, atencionalcliente@rodi.es. FINALITAT: Participar en la nostra promoció i, l'enviament del nostre butlletí comercial i de comunicacions informatives i publicitaries sobre els nostres productes o serveis que puguin ser del seu interes, fins i tot per mitjans electronics. Legitimació: Consentiment de l'interessat. Destinataris: No estan previstes cessions de dades, llevat empreses del grup Rodi. Drets: Pot retirar el seu consentiment en qualsevol moment, així com accedir, rectificar, suprimir les seves dades i altres drets a atencionalcliente@rodi.es. Informació addicional: Pot ampliar la informació a l'enllac de Política de Privacitat


Demà, simulacre de les 84 sirenes de Protecció Civil - Granollers Informa!\nInici » Notícies » Notícies Generals » Societat » Demà, simulacre de les 84 sirenes de Protecció Civil\n15 octubre 2014 a 17:00\nProva d’alerta d’accident químic a 37 municipis\nPòster d’avís del simulacre de les 84 sirenes d’avís de risc químic // Imatge del web de la Generealitat\nDemà dijous 16 d’octubre a les 10.00h, les 84 sirenes d’avís de risc químic de la xarxa d’alarmes adscrites al Pla d’Emergència Exterior del Sector Químic de Catalunya PLASEQCAT, s’activaran als 37 municipis on estan ubicades.\nEl so d’aquestes sirenes és perceptible en una àrea de 137Km2 i la seva activació es realitza dos cops l’any. L’objectiu és comprovar el seu funcionament i familiaritzar a la ciutadania amb el so d’avís de risc químic. Durant la prova també es realitzarà un enviament massiu de missatges a través del canal de Protecció Civil de l’aplicació mòbil gencat.mmobi/pcivil, per avisar la ciutadania subscrita a aquest canal de l’activació de la sirena de cada zona, tal com es faria en cas d’accident químic real.\nEls municipis que participaran al simulacre són Olesa de Montserrat, Esparreguera, Abrera, Martorell, Sant Andreu de la Barca, Castellbisbal, l’Hospitalet de Llobregat, Sant Feliu de Llobregat, el Prat de Llobregat, Sant Joan Despí, Cornellà de Llobregat, Sant Boi de Llobregat, Santa Coloma de Cervelló, Viladecans, Granollers, Canovelles, Montornès del Vallès, Sant Celoni, Gualba, Riells i Viabrea, Flix, Tortosa, Constantí, Perafort, la Pobla de Mafumet, el Morell, el Catllar, Vilallonga del Camp, els Garidells, els Pallaresos, Tarragona, la Canonja, Vila-seca, Salou, Castellgalí, Barcelona i Les, on la sirena es posarà en funcionament en mode silenciós degut a que l’empresa ha suspès temporalment la seva activitat.\nL’alarma consta de tres senyals d’un minut de durada, separats per silencis de cinc segons. Per saber que ja s’ha finalitzat el risc químic se sentirà el so final d’alerta, un senyal continu de 30 segons de durada.\nProtecció Civil de la Generalitat i els 37 ajuntaments dels municipis participants han informat a les escoles i centres educatius per tal que aprofitin la ocasió per realitzar un exercici de confinament, la mesura més segura en cas de risc químic, sempre que les autoritats no indiquin l’evacuació o una altra mesura. D’aquesta manera, 9.000 alumnes i professors d’escoles d’11 municipis han confirmat que faran l’exercici de confinament. Aquests centres són els de Riells i Viabrea, Martorell, Sant Boi del Llobregat, el Morell, els Pallaresos, Constantí, Tarragona, Tortosa, Flix, Abrera i l’Hospitalet de Llobregat. A més, també s’ha informat de la prova als 400 centres educatius implicats amb consells específics.\nLa Direcció General de Protecció Civil ha distribuït 50.000 flyers i 4.600 cartells avisant de la prova als ajuntaments afectats, al Port de Barcelona i al Consorci de la Zona Franca. També s’ha informat a través de diverses piulades amb el coixinet #provasirenes a través dels twitter @emergenciescat i @112 en cinc idiomes, així com també a través del Facebook de Protecció Civil.\nA través del compte de twitter de Protecció Civil de la Generalitat @emergenciescat, amb més de 57.000 seguidors, també s’informarà en temps real. En aquest sentit es demana als veïns dels 37 municipis participants que utilitzin el twitter perquè informin si han escoltat la sirena i des de quin barri adjuntant l’etiqueta #provasirenes. El Centre de Coordinació Operativa de Catalunya CECAT, de Protecció Civil de la Generalitat, s’ha coordinat amb el telèfon d’emergències 112 per tal que les trucades que es rebin de ciutadans que han escoltat les sirenes es passin al telèfon d’informació 012 per tal de saber des d’on s’escolten i si se sent correctament. Aquesta informació també s’obtindrà amb els observadors repartits pel territori per comprovar que el so s’escolta en la zona de cobertura de les sirenes.\nEn cas d’accident químic, la mesura de protecció més segura és tancar-se a l’edifici més proper i quedar-s’hi fins a la finalització de l’avís tancant portes i finestres i apagant la ventilació per tal d’evitar l’entrada de possibles gasos tòxics. És molt important no anar a recollir els nens a l’escola o els avis de la residència ja que els centres ja estan formats per actuar en casos d’emergència. Altres mesures de protecció són no usar el mòbil si no és imprescindible per tal de no col·lapsar les línies, i si s’és dins d’un vehicle, cal sortir-ne i tancar-se dins de l’edifici més proper.\nL’exercici de l’activació de les sirenes es farà per sectors de risc i en diferents fases de la següent manera:\nEsparreguera: no hi ha sirena física però escoltaran el so de la d’Olesa de Montserrat\nAbrera: Parc de l’Església i Urbanització Les Carpes\nCastellbisbal: Urbanització Costablanca\nA les 10.00h s’activarà en alerta de les sirenes i a les 10.10h sonarà el final de l’alerta.\nA les 10.20h s’activarà en alerta de les sirenes i a les 10.30h sonarà el final de l’alerta.\nA les 10.40h s’activarà en alerta de les sirenes i a les 10.50h sonarà el final de l’alerta.\nSant Joan Despí: Av. Barcelona cantonada amb C/ Sant Martí de l’Erm i Instal·lacions TRAM\nHospitalet de Llobregat: Edifici Ajuntament; Escola Educació Especial l’Estel – Can Bori i Bellvitge (Parc Rambla Marina)\nA les 11.00 h s’activarà en alerta de les sirenes i a les 11.10h sonarà el final de l’alerta.\nLa Pobla de Mafumet: Casal Municipal – C/ Molí Fenche\nA les 11.20 h s’activarà en alerta de les sirenes i a les 11.30h sonarà el final de l’alerta.\nVila-seca: Urbanització la Pineda (Col.legi Públic); Urbanització la Pineda (Dins l’Aquópolis); Col.legi públic Sant Bernat; Col.legi públic Mestral i Edifici IES Vila-seca\nA les 11.40 h s’activarà en alerta de les sirenes i a les 11.50h sonarà el final de l’alerta.\nLes: Neolectra Aran, S.L.U Edifici Ajuntament. Aquesta sirena es posarà en funcionament en mode test silenciós (la sirena s’activarà emprant una freqüència no audible per l’oïda humana; però, alhora, permetrà verificar el correcte funcionament de l’equipament) ja que l’empresa ha suspès temporalment la seva activitat.\nA les 12.00h s’activarà en alerta de les sirenes i a les 12.10h sonarà el final de l’alerta.\nSant Celoni: Barri Borrelles (C/ Bisbe Irurita cantonada Joan Maragall) i edifici Ateneu Municipal\nA les 12.20h s’activarà en alerta de les sirenes i a les 12.30h sonarà el final de l’alerta.\nBarcelona: Port (Cruïlla C/ Y amb C/ nº4, Moll Inflamables. Davant ENAGAS i Ctra. Circumval·lació Km2,2); Zona Franca (Cruïlla C/ E amb C/ 3 i Cruïlla C/ 50 amb C/ 4)\nA les 12.40h s’activarà en alerta de les sirenes i a les 12.50h sonarà el final de l’alerta.\nFlyer d’avís del simulacre de sirenes i Poster d’avís del simulacre de sirenes.\n#112 #accident #alerta #alumnes #aplicació #avís #centres #consells #facebook #mòbil #municipis #perfil #professors #prova #químic #risc #Simulacre #sirenes\nNova prova de so de sirenes de risc químic


‘El greu lament de la diàspora ebrenca’, per Daniel Gil – Marfanta\n‘El greu lament de la diàspora ebrenca’, per Daniel Gil\nDes de que vaig arribar a les Terres de l’Ebre, per unes festes de la Cinta de fa ja uns quants anys, que sento insistentment un lament, una trista constatació, que sembla que estigui ja instal·lada en els gens de la nostra societat. I no parem de llepar-nos la ferida, en una manera de fer molt ebrenca, que genera grans penes que es consideren quasi veritats absolutes, però que ben mirat aporta poques solucions. Aquesta remor no és altra que la famosa diàspora ebrenca.\nI què vindria a ser la diàspora ebrenca? Alguna idea me n’he fet. Vindria a ser l’emigració dels joves ebrencs, que un cop han acabat el Batxillerat, comencen la universitat (la majoria) bé a Tarragona o bé a Barcelona… i passen els anys, i ja no tornen a les Terres. Allà hi desenvolupen els seus estudis, aconsegueixen treball, teixeixen les seves xarxes socials, fan les seues famílies, tenen canalla… I s’hi queden per sempre més. No tinc xifres d’aquesta diàspora, però estic segur que quasi totes les famílies ebrenques tenen algun membre que se n’ha hagut d’anar.\nDANIEL GIL @_dgil\nA veure, és un tema delicat, i cada cas és un món; les seues circumstàncies són absolutament úniques, i segur que tothom haurà acabat prenent les decisions que haurà cregut millors per al seu cas, i no es poden en cap cas criticar. Però penso que ens convé passar del lament generalitzat a l’acció individual, per, si més no, intentar frenar aquest lent i incessant degoteig de persones, d’experiències i de capacitats que marxen. Recordeu que jo també he hagut de deixar la meua terra, però els qui em coneixeu sabeu que mai me n’he penedit, i que a l’Ebre he trobat i he tingut les millors dones que m’han acabat definint com a persona. En aquest article no parlaré en cap cas de les accions diguem-ne més institucionals, com podrien ser la reactivació econòmica, doncs penso que són accions que se’ns escapen fora de l’àmbit de la nostra llibertat d’actuació individual i única com a individus adults.\nI quines accions individuals podem fer? Doncs se me n’acuden tres. La primera, aprofitar i explotar al màxim tot allò que tenim. Tenim poc, doncs sí. Però si no ho usem, encara tindrem menys. I cal aprofitar les comunicacions amb transport públic que tenim. El tren i els autobusos ens connecten amb Tarragona i Barcelona amb uns 10 viatges per sentit. I properament, si no vaig errat, seran 12 freqüències diàries per sentit que tindrem amb Barcelona quan s’obri el Corredor del Mediterrani (el debat sobre si són les millors o no ja és assumpte d’un altre article). I moltes d’elles ens permetran ser a Barcelona en menys de dues hores. I aquest temps ja és una xifra competitiva com per a pensar en fer-ho tots els dies. Plantejar-se un “daily commuting” seria la primera acció a tenir present per evitar la diàspora, sempre que els horaris laborals i dels mitjans de transport ens ho permetin. La segona acció que podem fer: demanar teletreball. Si la nostra feina ens ho permet, i tenim la seu fora de les Terres de l’Ebre, podem plantejar a la nostra empresa que ens permeti fer teletreball uns dies a la setmana: per exemple, poden ser 2 dies presencials i 3 en modalitat de teletreball. Les empreses cada cop s’hi posen millor, i actualment hi ha mecanismes que permeten un control del treball de forma remota.\nL’Eduard, de la Sénia, ja ho està fent. Coincideixo amb ell els dimecres al matí al primer tren, quan puja a Barcelona, i torna el dijous a la tarda. I una última acció, la més simple i radical de totes: tornar. La Cinta, el Martí i l’Ernest, i les seves famílies, han tornat. Ebrencs a la diàspora que van decidir tornar, perquè van poder-ho fer, i no s’ho van pensar dues vegades. Quan van trobar una oportunitat per a tornar, la van agafar al vol, i ara el patrimoni humà ebrenc és una mica millor. Ells ho han fet. Tothom, si pogués, ho faria? Renunciaríem a millors sous, millors perspectives laborals, més opcions d’oci i lleure, millors comunicacions, etc.? Els nostres actes tot sovint ens defineixen, també per les nostres renúncies, i això en el fons ens fa ser millor persones. Volem renunciar a tot allò que hem aconseguit fora de les Terres, i tornar a les arrels?\nEn efecte, cap de les accions és fàcil. I sempre hi ha la realitat personal i intransferible de cadascú, que condiciona i molt el que hom pot acabar fent. Perquè ni quedar-se és fàcil, ni tampoc ho és marxar i lamentar-se constantment d’haver-ho fet, i voler tornar i no poder-ho fer. Psicològicament totes dues cremen, i molt. Però crec que hem de ser conseqüents amb els nostres actes, i tenir la consciència ben tranquil·la d’haver fet tot allò que podíem haver fet. I sovint des de la incomoditat.\nTags: Daniel GilDiàspora ebrenaOpinióSocietat\nGonell considera ‘un atac frontal’ a les Terres de l’Ebre voler prohibir els bous\nMort sobtada d’Òscar Carles, regidor de Movem Bítem\n‘La menstruació, la gran amagada’, per Mar Lleixà\n#VinyetaMRF #30 Conversa bilingüe (real)\nMort sobtada d'Òscar Carles, regidor de Movem Bítem\n'El Festival MiraRock', per Jordi Sebastià\n'La unitat independentista el 10-N', per Manel Zaera


El fiscal del Vendrell fa costat a Rubèn Suan en el judici per haver qualificat la PxC de “racista i feixista” | lafura.cat\nEl fiscal del Vendrell fa costat a Rubèn Suan en el judici per haver qualificat la PxC de “racista i feixista”\n11/06/2013 - 12:11\nAquest dimarts al matí ha tingut lloc la vista oral del judici de faltes contra Rubèn Suan (CUP) per haver titllat la PxC de “racista i feixista”. El fiscal ha fet costat a Suan. És el primer judici d’aquestes característiques al Vendrell.\nEl líder local de la CUP Rubèn Suan ha trobat en el fiscal un aliat en el judici ràpid (25 minuts) celebrat dimarts al matí al Jutjat núm. 1 del Vendrell. Segons confirmen tant l’advocada de Suan Carla Vall, com el regidor de la PxC Joan Carrasco, que va presentar la denúncia, la fiscalia s'ha mostrat fins i tot agressiva contra Carrasco per la tipologia de denúncia presentada.\nEl judici ha estat, per decisió del jutge, a porta tancada. A fora l’edifici, una trentena de persones rere una pancarta que tenia serigrafiada la cara dels cinc regidors de la PxC, donaven suport a Suan i anunciaven la gran manifestació antifeixista convocada al Vendrell pel 29 de juny.\nRecordem que el judici venia motivat per la denúncia presentada per Carrasco (que acudí al judici sense advocat) contra Suan, perquè en un acte públic del 19 de març, va dir que la PxC era un “partit racista i feixista”.\nA la sortida de la vista oral, Carrasco defensava que “en aquest país ser racista és un delicte, si si fóssim racistes la PxC estaria il·legalitzada”. També es queixava de l’actitud del fiscal, que “no defensa la veritat, persegueix la PxC”, però va afegir que “seguim confiant en la justícia i esperem que el jutge sigui just”. A més a més, Joan Carrasco va dir que “els cinc regidors de la PxC patim una persecució de fa temps i aquesta és la primera denúncia de moltes que vindran, i també prendrem accions per la via civil per reclamar danys i perjudicis”.\nPer la seva part, l’advocada del darrer cap de llista de la CUP, Rubèn Suan, va confirmar que “la fiscalia s’ha posicionat en defensa del Rubèn” perquè les paraules de l’acusat són “un acte de llibertat d’expressió, és un joc polític, que és la base de la democràcia, no hi poden haver injúries”. També explica que hi ha molta jurisprudència a Catalunya, a Espanya i a Europa en aquest mateix sentit: “és un estat democràtic, és llibertat d’opinió i per moltes denúncies que es presentin, la sentència sempre serà la mateixa, l’absolució”.\nFinalment, Rubèn Suan, a les portes del Jutjat i després que els manifestants escridassessin pacíficament i a certa distància la sortida del regidor de la PxC Joan Carrasco, s’ha ratificat en què “la PxC és un partit racista i feixista, no ens cansarem de dir-ho independentment de la sentència del judici, és una qüestió de dignitat i no farem servir eufemismes perquè seria un acte de covardia”.\nEl judici ha quedat vist per sentència.\nUna manifestació nacional al Vendrell clourà una campanya contra el feixisme\nJutgen l’exalcalde de Santa Fe per donar 50 informes de residència a immigrants sense papers\nL’Alt i el Baix Penedès, entre les 21 comarques on la immigració segueix augmentant, lleugerament\nDesenes de veremadors subsahrians i magribins dormen al ras en diversos racons de Vilafranca\nLa mediadora de Cunit assegura sentir-se "sense protecció, espantada i decebuda"


Còlob negre - Viquipèdia, l'enciclopèdia lliure\nEspècie Colobus satanas\nEl còlob negre (Colobus satanas) és un mico del Vell Món del gènere Colobus. Hi ha gent que el consideren com el més primitiu dels còlobs. El còlob negre té la pell negra coberta per un llarg pelatge, també negre, i una llarga cua negra. Els mascles poden pesar fins a 11 kg.\nA Wikimedia Commons hi ha contingut multimèdia relatiu a: Còlob negre\nObtingut de «https://ca.wikipedia.org/w/index.php?title=Còlob_negre&oldid=27270074»


El blog del Miquel, de roca en roca.: Artiga de Lin-Còth des Aranesi-Coll de Toro-Artiga de Lin (intent al Malh dera Artiga).\nEl Malh dera Artiga es un cim que separa el Pla dera Artiga de Lin, a la Vall d'Aran, de la Vall de l'Escaleta a la Vall de Benasque. S'aiexeca, altiu i elegant, al mig dels grans prats del Pla dera Artiga, amb els Colls del Toro i dels Aranesos a cada vessant. per la seva privilegiada situació es un cim amb unes vistes espectaculars del massís de Las Maladetas i, especialment, del seu cim principal, l'Aneto.\nTot i aquesta situació privilegiada no és un cim molt visitat, de fet quasi no es troba informació a la web, potser, un cop més, la millor informació la tenim al bloc d'Engarrista, aquest es, realment, un bloc referencial per fer rutes un xic fora de les habituals. Malh dera Artiga Engarrista, per accedir al cim hem de sortir del coll del Toro, per la vessant de l'Escaleta, i pujar per una dura canal d'herba, sense camí fins a arribar a un petit coll a l'est del cim, una fàcil grimpada ens deixa dalt de tot. El problema el podem tenir si aquesta canal es troba mullada, doncs es pot convertir en un indret perillós, on una relliscada ens enviaria molts metres cap avall. Això és el que hem va fer girar cua a mi, dóncs quan era a punt d'afrontar la pujada per la canal va començar a ploure un xic, i vaig començar a dubtar, no era gran cosa el que plovia, però ja se sap que a muntanya, i més a punts com aquests, no pots tenir dubtes, doncs són uns moments on has d'estar segur dels teus moviments.\nVaig abandonar, tot i que, segons vaig veure després, el més segur és que hages pogut pujar-hi, doncs la pluja va ser molt minsa i va parar aviat, però la decisió ja la havia pres, i estava amb la família al Coll del Toro.\nPer accedir a l'entrada de la canal, vaig decidir fer una circular, que sortint del Pla dera Artiga de Lin i, mentre la família pujada a l'Ibon del Coll del Toro, i m'esperava allà, jo pujaria per l'estany del Pois, Cóth des Aranei (Coll dels Aranesos), baixaria per la Vall de l'Escaleta fins a arribar a l'entrada de la canal, intentaria cim, per després baixar al Coll del Toro i trobar-me allà amb elles, per baixar tots plegats fins al Pla dera Artiga.\nTant a la pujada, com a la baixada, sempre es va per camins ben marcats i fressats, sense cap complicació per seguir-los, tret de les fortes pujades que hi trobem per les dos vessants. L'únic punt que podem tenir petits problemes, és al mig de la pujada al Coll del Toro, on trobem un tram feixuc de fer, per que passa per un tram de rocs amb molta inclinació, però s'han instal·lat uns cables "quitamiedos" per poder creuar aquest punt amb totes les garanties.\nS'ha de dir que l'accés a l'Artiga de Lin a la temporada d'estiu és tancat a vehicles particulars de les 09'00 del matí a las 18´00 de la tarda, dins d'aquestes hores l'accés es fa amb un tren turístic, fora d'aquest horari pots entra i sortir sense cap problema, però un cop dins, teòricament, no pots sortir fins a las 18,00.\nFoto a l'estany del Coll del Toro.\nPunt de sortida: Artiga de Lin, a l'estiu el transit es troba restringit, millor consultar horaris a l'oficina d'informació per si canvien, aquest any era tancat de les 09'00 del matí a las 18'00 de la tarda, per arribar ho podeu consultar aquí.\nDificultat: fàcil si només es fa la circular, moderada si es puja al cim del Malh dera Artiga.\nMaterial necessari: el normal per aquestes rutes, calçat i roba adequada, mapa, brúixola i Gps sempre a la motxilla.\nAlçada mínima: 1472 metres al punt de sortida.\nAlçada màxima: 2472 metres al Coll dels Aranesos.\nDesnivell positiu acumulat: 1097 metres.\nDistància total: 11,15 quilòmetres.\nRuta per gossos; Si, cap problema.\nPodeu veure les fotos, amb els comentaris escrits amb castella, al meu àlbum de GoogleFotos.\nFotos i comentaris\nPla dera Artiga, al fons el Coll de Toro a l'esquerra treu el nas el cim del Malh dera Artiga. Per aquí marxa la família, ens veurem més tard a l'estany del Coll de Toro, per tornar aquí tots plegats.\nJo pujaré per aquí, ben senyalitzat.\nHe de creuar tot el Pla dera Artiga de Lin, el corriol puja primer pel bosc, per sortir a la canal de pedres del fons, i guanyar la vall superior fent una llarga diagonal cap a la dreta.\nPujant pel bosc.\nPle de bonics colors.\nJa sóc a la canal, aquest tram es feixuc de fer.\nUn cop superat, toca fer una diagonal per guanyar la vall superior, on es troba l'estany dels Pois.\nEl Pla dera Artiga de Lin.\nJa sóc dalt, al fons la cara nord de La Forcanada.\nEstany de Baix dels Pois.\nEstany des Pois, darrere La Forcanada i el llom que baixa al Còth des Aranesi, que quedaria a la dreta de la fotografia, el camí segueix per la pala del mig de la imatge, de més bon fer del que sembla.\nEstany des Pois, vist des de la seva entrada d'aigües.\nI el tram següent, que he de pujar ara.\nLa pujada, tot i que es força dura, es fa bé, sempre per un corriol marcat i senyalitzat.\nUna mica de fauna autòctona, una tranquil·la marmota que va decidir deixar que li fes la foto.\nLa canal d'accés a La Forcanada per aquest vessant, a Muntanya Viva i podeu trobar una bona ressenya, Corredor NordOest a La Forcanada.\nUna panoràmica, bastant cutre, de la part alta de la petita vall que dóna pas al Cóth des Aranesi, a la dreta es veu l'obertura del coll, a l'esquerra un tram de La Forcanada.\nLa fàcil canal d'accés al Coll dels Aranesos.\nAmb La Forcanada al darrere.\nCòth des Aranesi, Coll dels Aranesos, al fons el Salvaguardia, a l'esquerra La Maladeta.\nForcanada i el coll que dóna pas al cim del Tuc de Mulleres.\nIbon de La Escaleta, amb els cims del Maldito i La Maladeta.\nAra toca baixar cap a la vall de l'Escaleta.\nTrobo fitades per tot arreu, baixo per on crec millor, sense seguir una línia fixa.\nUltima part de la baixada.\nVall de l'Escaleta, a l'esquerra el Coll dels Aranesos, al fons La Forcanada.\nBaixo per aquesta petita vall, al fons el Malh Blanc o Tuca Blanca de Pomèro.\nPetit estany a la part final de la Vall de l'Escaleta.\nTuca d'Aigualluts, amb Las Maldetas darrere, aquí comença a ploure.\nSegueixo baixant, capficat, començo a dubtar.\nVaig tan distret amb els meus pensaments que, sense adonar-me, surto del camí, quan ho veig tinc dues opcions, anar enredera o destrepar per aquests rocs, baixo per aquí, és fàcil.\nUn cop al camí, segueixo baixant i pensant el que faig, plou poc però el suficient per fer-me dubtar.\nColl del Toro, aquí hauria de girar a la dreta i anar a buscar la canal al Malh dera Artiga.\nQue és aquesta, tot i que a la imatge no reflexa la inclinació real que té.\nParo una estona, penso el que fer, i espero a veure si para, es un plugim molt fi, però que va mullant, fins i tot les vaques fan pinya per aixoplugar-se.\nDubto massa, i al final decideixo deixar-ho estar, segurament hi podria pujar però ja se sap que els dubtes no són bons, i menys a l'alta muntanya.\nEl Mall Pintrat i, al fons, el sector del Perdiguero.\nPujant cap al Coll del Toro.\nEstany i Coll del Toro.\nTuca d'Aigualluts, darrera seu el massís de Las Maladetas, a l'esquerra els Russells, per seguir amb el Margalida, Tempestades, el Rei Aneto, Pico Coronas, Pico del Medio y Maldito (aquest tres amagats darrera l'Aigualluts9, i a la dreta La Maladeta.\nBusco a la família, són a l'altra banda de l'estany, mentre vaig cap allà passa el que suposava, para de ploure, miro amunt i m'ho prenc amb filosofia, hi podria tornar, sóc a prop, però ja he pres la decisió de deixar-ho estar, i elles ja m'han vist, miro al davant i li dic fins a la propera al Malh dera Artiga.\nJa sóc amb elles, ara descanso una estona, amb el Tuc d'Aigualluts al davant, quins bons records tinc d'aquest cim!!!!!, Pujada a la Tuca d'Aigualluts per La Besurta.\nQuin plaer poder gaudir d'aquestes contrades.\nFoto de cim jajajaja.\nEs hora de marxar, costa de fer-ho.\nEl camí també es molt marcat i senyalitzat, la fitada es sota mateix de la mole del Mauberme.\nCuriosament, a la Vall d'Aran hi fa sol, però amb una intensa boira a las fondalades.\nEl camí baixa suaument al començament.\nLa Artiga de Lin sota la boira.\nAnem baixant, sempre per un corriol ben marcat.\nAviat comença a ser una baixada amb una bona inclinació.\nPerò va fent ziga-zaga, per suavitzar la baixada.\nLa família baixa tranquil·lament i jo vaig fent fotos mentre les espero.\nJust quan la boira ens vol engolir arribem al primer tram amb cable, no té gaire complicació, però va bé per assegurar els passos, sobretot, si es moll.\nJa som engolits per complert.\nSegueixo fent fotos a la natura.\nSegon tram de cable.\nSortim de la boira i ja veiem el Pla dera Artiga de Lin.\nJo a lo meu, distraient-me amb qualsevol cosa.\nJa son a baix de tot, la boira es tanca.\nPunt final, i sort, perquè desprès de fer una xarradeta, amb un senyor de Madrid, comença a ploure, al final ho hauré encertat ¿?.\nHauríem d'esperar fins a les sis de la tarda per poder sortir, dóncs la carretera és tallada, per a vehicles particulars, des de les 09'00 fins a les 18´00, dins d'aquest horari s'ha de fer servir, un trenet turístic per arribar fins al Pla dera Artiga de Lin, però com plou, i són las 16'30 quan començo a baixar darrere un trenet turístic, a mitja baixada el conductor diu que passi, i arribo a la barrera sense que ningú posi cap impediment, no se si serà sempre o va ser perquè plovia, però és una cosa a tindre en compte si hi anem a la temporada d'estiu, que és quant la carretera és tancada.\nPublicat per Miguel Cañameras a 20:33\nEtiquetes de comentaris: Artiga de Lin, Coll del Toro, Coll dels Aranesos, Estany des Pois, Ibon del Toro, ibones de la Escaleta, Malh dera Artiga\nUbicació: Artiga de Lin, Las Bordas, Lérida, España\nCarles Gutiérrez Burniol 26 de setembre de 2017 a les 0:06\nMolt guapa la ruta Miguel, no hi he estat tot i que ho he vist d'aprop. M'ha donat la sensació que amb una ruta assequible t'has emportat un munt de paissatges i estanys, és el que té circular pels dos vessants...\nVaig anotant per quan torni a la Vall d'Aran.\nPer cert, vas escollir bona opció, segurament la canal estaria lo suficientment molla per fer-la insegura.\nEnhorabona pel report, val la pena!


Festa nadalenca - Anem de Colònies\nFesta nadalenca Alt Penedès, Santa Fe del Penedès\nEls follets de L'illot tenen la casa guarnida de Nadal! Farem una passejada pels voltants de la casa per aconseguir trobar el tió, que per aquestes dates apareix perquè els nens i les nenes li puguin cantar la cançó i el tornin a fer màgic un any més. Cantarem la cançó del tió mentre li donarem mejar per fer-lo cagar. Farem un tionet per poder penjar a l'arbre de casa o una postal.\nCicles: infantil i inicial.\nATENCIÓ! Els professors i professores tindreu un bon esmorzar preparat!


5 min. Barcelona 05/12/2020 19:09 Traduccions: Cat Cas Eng\n987x555 Les runes de la casa d’Alcanar que va saltar pels aires durant la preparació dels explosius per part dels terroristes\nLes runes de la casa d’Alcanar que va saltar pels aires durant la preparació dels explosius per part dels terroristes / ALEX SÁNCHEZ ARAGÓN / EFE ARA\n¿Era l’imam de Ripoll Abdelbaki es-Satty confident del CNI durant els atemptats de l’agost del 2017? ¿Era el cervell dels atacs terroristes? Són dues preguntes de les moltes que encara envolten Es-Satty, la figura més controvertida del 17-A. El judici a l’Audiència Nacional, lluny d’intentar aclarir els misteris que queden, continua centrant les declaracions en els tres únics acusats i no aprofundeix en la resta. Però això no evita que, molt de tant en tant, s’escapi alguna menció a Es-Satty i el seu paper en la massacre. I tot malgrat el jutge Alfonso Guevara, que no deixa gaire marge per a aquesta qüestió.\n249x249 Agents del CNI i la Guàrdia Civil van visitar Es Satty 4 cops a la presó Agents del CNI i la Guàrdia Civil van visitar Es Satty 4 cops a la presó\nLos terroristas, después de la explosión de Alcanar: "No sabemos qué hacer"\nMobilització contra la campanya de Vox per reduir l'ensenyament del català a Alacant


Fred Vic - Servei tècnic de fred industrial\nTel. 93 886 92 79\nFax 93 889 31 69\nReparació i manteniment de fred industrial\nDes de Fred Vic oferim un servei tècnic ràpid i àgil, especialitzat en fred industrial.\nComptem amb un equip d'operaris qualificats i amb una gran experiència, tant en el manteniment correctiu com en el manteniment preventiu de tot tipus d'instal·lacions de refrigeració, climatització, ventilació o calefacció.\nEl nostre servei tècnic, amb una flota de 24 vehicles, posa a la vostra disposició els seus coneixements i experiència per resoldre qualsevol imprevist i per mantenir la instal·lació en perfectes condicions.\n- Manteniment correctiu\n- Manteniment preventiu\n- Assistència ràpida\n- Contractes integrals


Qui som - Vivarium Gerisena\nEl grup Vivarium Gerisena es constitueix el 28 d’agost de 1999, a recer de la Fundació Vivarium i sota el mestratge inspirador de Raimon Panikkar, amb qui mantindrà una estreta relació tant a Tavertet com a Garriguella i Cadaqués.\nLa denominació Vivarium evoca l’indret de Calàbria on, el segle VI el patrici cristià i prefecte pretorial Cassiodor va fundar un monestir, amb la idea d’encomanar als monjos la tasca de recuperar, conservar i transmetre a les generacions futures el valuós patrimoni cultural dels antics per tal que no es perdés.\nDe la mà de Jaume Angelats, rector aleshores de la parròquia de Garriguella, en aquella petita població de l'Alt Empordà ––anomenada Gerisena en època pre-romana–– el grup Vivarium Gerisena comença el seu itinerari.\nVivarium Gerisena està constituït per una vintena de persones formades en diverses disciplines (filosofia, història, antropologia, art, filologia, salut, psicologia, periodisme, teologia…) i amb una inquietud compartida de recerca i aprofundiment de la dimensió espiritual, des d’una perspectiva interreligiosa i intercultural.\nAmb periodicitat mensual ––de setembre a juny–– les sessions de Vivarium Gerisena s’estructuren en dos moments: mitja hora de meditació i silenci i un parell d’hores llargues de diàleg dialogal a partir de l’estudi conjunt d’una temàtica prèviament consensuada. Després d’una colla d’anys fent camí junts, a part d’aquest treball acadèmic i de reflexió, els membres del grup han conreat també un àmbit molt gratificant d’amistat, que facilita la comunicació d’experiències personals.\nA l’inici, les sessions se centraren en l’estudi de l’obra de Raimon Panikkar, amb la lectura atenta i comentada d’alguna obra seva. Posteriorment han recorregut un ampli periple d’aproximació als textos fundacionals de les grans tradicions de saviesa, tant espirituals com filosòfiques.\nLa tardor de 2005, Vivarium Gerisena va proposar compartir amb amics i coneguts la seva experiència positiva, i organitzà la I Trobada de Diàleg Interreligiós i Intercultural a Garriguella. Aquesta jornada, amb un èxit notable de participació, va comptar amb dues edicions consecutives el 2006 i el 2007.\nL’estiu de 2008, seguint la trajectòria personal de Jaume Angelats, Vivarium Gerisena es trasllada a Cadaqués, per prosseguir ben a prop de la Mediterrània i orientat a sol ixent, una nova etapa de silenci, paraula i acció... El grup continua compartint el treball meditatiu d’estudi i de posada en comú dialogada. La primavera de 2009 impulsa l’obertura de l’espai Silentium a la capella fonda de la Iglesi de Santa Maria de l’Esperança i la tardor de 2010 realitza la IV Trobada de Diàleg Interreligiós i Intercultural en la població més oriental de Catalunya. Periòdicament, Vivarium Gerisena articula també propostes de reflexió obertes a tothom ––en el marc dels anomenats diàlegs dialogals–– que s’inscriuen alhora en un projecte denominat Atrium Artium, que encara es va configurant.